Казімірава (Жлобінскі раён)

Казімі́рава (, ) — вёска ў Жлобінскім раёне Гомельскай вобласці. Уваходзіць у склад Малевіцкага сельсавета.

За 3,7 км ад вёскі знаходзіцца чыгуначны прыпыначны пункт Казімірава.

У 1924—1954 гадах цэнтр Казіміраўскага сельсавета.

 Гісторыя 
Па пісьмовых крыніцах вядома з XVIII стагоддзя як дзяржава (дзяржаўнае зямельнае ўладанне ў распараджэнні прыватнай асобы).

У 1834 годзе пазначана як мястэчка. Пасля адкрыцця ў лістападзе 1873 года руху па чыгунцы Асіповічы—Гомель пачала дзейнічаць чыгуначная станцыя. У 1886 годзе мястэчка, 12 крам, вадзяны млын і вятрак. У 1897 годзе царква, яўрэйскі малітоўны дом, заезны дом. Побач быў аднайменны фальварак.

3 сакавіка 1920 года польскія войскі пасля прарыву фронту каля вёскі Радуша захапілі вёску і ўчынілі жорсткую расправу над палоннымі. Былі расстраляны супрацаўнікі ваенкаматa і чырвонаармейцы — усяго 23 чалавек (пахаваны ў брацкай магіле каля могілак). З 1921 года дзейнічала школа. З 20 жніўня 1924 года да 16 ліпеня 1954 года цэнтр Казіміраўскага сельсавета Жлобінскага раёна Бабруйскай (да 26 ліпеня 1930 года) акругі, з 20 лютага 1938 года Гомельскай вобласці. У 1930 годзе арганізаваны калгас.

У Вялікую Айчынную вайну некаторы час у вёсцы захоўвалася друкарня Рагачоўскага падпольнага райкома КП(б)Б. На фронце загінулі 73 вяскоўцы. У 1962 годзе да вёскі далучаны пасёлак Жальвін, у 1966 годзе — вёска Касагі. У складзе саўгаса імя В. І. Казлова (цэнтр — вёска Малевічы).

Ёсць аддзел сувязі, фельчарска-акушэрскі пункт. Планіровачна складаецца з прамалінейнай вуліцы, блізкай да мерыдыянальнай арыентацыі, да якой на поўначы далучаюцца кароткія, шчыльна забудаваныя шыротныя вуліцы. Забудова драўляная, сядзібнага тыпу.

 Насельніцтва 

 1765 год — 2 вёскі з 45 дварамі.
 1897 год — 60 двароў.
 1925 год — 61 двор.
 1959 год — 165 жыхароў.
 2019 год — 48 жыхароў.

 Славутасці 
міні|злева|Жаночы манастыр
 Свята-Успенскі Казіміраўскі жаночы манастыр

 Крыніцы 

 Спасылкі 

Катэгорыя:Малевіцкі сельсавет
Катэгорыя:Населеныя пункты Жлобінскага раёна
Катэгорыя:Мястэчкі Менскага ваяводства